Die spinnekop kom weer. | Lewies Mymer
Die spinnekop kom weer.
October 30, 2010 Lewies Mymer	21 Comments
Vrydagmiddag. Dankie tog. Nog ‘n week nader aan aftrede. (Starag Lewies! Watter mylpaal kom na aftrede? Huis Awendgloor?)
Die beplanning vir volgende week lyk ok, al begin die week met ‘n Management Meeting om 8:00. Wat kriewel nou weer in Mme Montsenyuane se pentie? Dertien items op die agenda? En net een daarvan op my spesifiek van toepassing? As ek laaglê en niemand hinder nie gaan ek dalk ongemerk deur die ander twaalf. Lae profiel Lewies! Moet nie eens hoes nie!
Skielik. “ Ntate!!”
“Ja Daniël! O a batla?”
“ Dis Fiefie. ‘n Spinnekop het haar gebyt ! Sy lê daar in die staff room”
Daniël is die Occupational Health and Safety Representative.
Vrydagmiddag. Die First Aider is naweek af. Hierdie krisis is myne. Ok. Wees kalm. Daar is net vier soorte giftige spinnekoppe in Suid–Afrika. (Ek sal weet!) Vind dus die simptome uit en bepaal dan verdere optrede.
Fiefie, of te wel Refilwe, sit blekerig in die personeelkamer.
“Waar het die spinnekop jou gebyt, Fiefie?”
“Daar onder by Inhandiging, Ntate.” Fiefie praat flink Afrikaans. Sy was immers in Schoonspruit Hoërskool.
“Nee, Fiefie, ek meen waar op jou lyf. Waar is die bytplek”.
Sy trek haar bloes laer af, so ‘n show me your boobs bloes.
Daniël buk belangstellend nader en vat met sy wysvinger aan die vermeende bytplek. Fiefie reageer heftig in Tswana en gee hom ‘n taai klap teen sy kop.
“Daniël”, sê ek, “ ek dink nie daai is ‘n spinnekopbyt nie.”
“Hoe het die spinnekop gelyk Fiefie?”
“Ek het hom nie gesien nie Ntate.”
“Nou hoe weet jy ‘n spinnekop het jou gebyt? Het jy gevoel toe iets jou byt?”
“Ek het niks gevoel nie, Ntate”
“Nou hoekom dink jy ‘n spinnekop het jou gebyt?”
“Ek het iets gevoel, Ntate.”
“Is dit seer?”
“Voel jy duiselig ? “
“Haal jy swaar asem?”
“Dalk was dit net ‘n muggie of ‘n klein gogga wat jy op jou lyf gevoel het Fiefie. Maar moet dit ignoreer nie. Sit nog so ‘n rukkie hier en dan kom sê jy vir my hoe jy voel”
“Dankie Ntate. Ek voel al klaar beter.”
“Mooi so Fiefie. Ek dink jy is ok, maar drink eers ‘n bietjie water voordat jy teruggaan Inhandiging toe”
“Ntate” Dis Daniël.
“Ja Daniël? Wat is dit?”
“Ntate moet die Pest Control kry”
“Dinge raak nou gevaarlik hier. Die spinnekoppe byt die mense”
“Ok Daniël. Ek sal reël”
Kom dag van aftrede. Kom spoedig.
Previous PostDINSDAGAAND EN DIE DOOS IS DROOGNext PostSoete slaap.
21 thoughts on “Die spinnekop kom weer.”
lol … nee Oom … net-nou-net het jy niks om te doen nie!
Hehe! Pragtig geskryf! Daniel se belangstelling! O herre ek’t lekker gelag! Mooi!
Ons leef te veel vir die toekoms – ons moet MOET probeer fokus op die NOU! Ek is ook elke week nader aan my aftrede…kan nie wag nie!Die lae profiel is ‘n goeie plan. Moet geen oogkontak maak nie, geen vrae vra nie.
Ja, maar dan het ek baie tyd om dit te doen!
Dankie Maankind! Komende van ‘n biblioMAANiese bibliofiel waardeer ek dit!
Die oogkontak vermyding, goei tip! En as mens moet praat volg die mushroom principle, feed’em horseshit and keep’em in the dark!
Hi Annemarie, ek is bly ek kon jou laat smaail op hierie Sondag!
Ek het begin blog net nadat jy deur spinnekop ‘aangeval’ is, en het altyd gewonder of jy weet watter soort dit was….en skielik kriewel alles aan my
Dit was nie dalk maar net ‘n slang in die gras gewees nie?
Hi Rosiedoring! Volgens alle aanduiding moes dit ‘n vioolspinnekop gewees het, een van twee soorte wie se byt weefselafsterwing tot gevolg het–die ander een word net in woestyngebiede aangetref.
Dis heel moontlik Jan!
Byt vas Ntate!
Man dit was mos borskanker week – wou miskien net boebies wys. Die klap was seker ‘n dankie of iets.
Ek byt, Lisa ek byt!
My magtag! So voor-die-hand-liggend!
Ek weet mens moet die aftrede-besluit maar met omsigtigheid benader, maar party dae is die versoeking sterk om my baadjie en my lunch box te vat en pad te gee!
Maar ek stem saam met Daniël! Dinge raak nou gevaarlik…
Ja nee, as OHS rep is dit sy werk om potensiële gevaarsituasies goed te ondersoek!